da da da da da da nb da da da da da en en
Indendørs i fuld gang - Svanholm Cricketklub
Tirsdag d. 11. januar 2011 kl. 21:03 af Henrik Pfaff
Indendørsturneringen startede i weekenden og vi var involveret i adskillige kampe - og vi tabte kun til os selv.
Førsteholdet lagde ud med to gode præstationer mod Ishøj og KB. Ishøj plejer at være gode til denne lille afart af cricket og gjorde da også livet rimeligt besværligt for os, men vi spillede yderst disciplineret ved gærdet og havde et skarpt markspil, så Ishøjs indledende 104 blev passeret for blot et enkelt gærde i niende over. Både i denne kamp og den i noget nemmere gevinst imponerede Sair Anjum med en fart, der betød, at modstanderne simpelthen var for langsomme til at få bat på bold.
Juniorerne startede med gevinster både til 1. og 2. holdet over Køge og en indbyrdes kamp med gevinst til junior I, mens l. holdet hos 1. drenge var i en slemme knibe mod vort eget andethold - lilleputholdet - og kun vandt med 111-104.
Resultaterne vil fremover kunne følges på DCF’s side - hvor der også er et program.